Umar Akmal ook in Big Bash te sien | Nuus24
Islamabad – Pakistan se middelorde-kolwer Umar Akmal het 'n kontrak met die Sydney Sixers geteken om t20-krieket in Australië se Big Bash-toernooi te speel, het die franchise Dinsdag bevestig.Die Sydney Sixers is die huidige titelhouers van die Kampioeneliga- sowel as die Big Bash-toernooi. Akmal sal slegs die eerste drie wedstryde van die seisoen vir die Sixers beskikbaar wees waarna hy by Pakistan vir 'n toer na Indië aansluit.Die ervare kolwer sê hy het "nie geskroom om die kans aan te gryp en deel te word van die Big Bash toe die Sixers my genader het nie."Sy spanmaat in die nasionale span Shahid Afridi verteenwoordig Sydney Thunder in die Big Bash-toernooi. Die Nieu-Suid-Wallis aanvangskolwer Daniel Hughes het ook Dinsdag by die Sydney Sixers aangesluit.Vir die jongste sportnuus volg Nuus24Sport op Twitter.
Lees meer oor: umar akmal | pakistan krieket | big bash-toernooi VOLGENDE OP NUUS24X